बागपत. अखिलेश सरकार चाहे लाख कोशिश करे, लेकिन यूपी में महिलाओं और लड़कियों से रेप और छेड़खानी का मामला रुकने का नाम नहीं ले रहा है। ताजा मामला बागपत जिले का है, जहां बाइक सवार मनचलों ने बीच सड़क पर छात्रा को रोककर छेड़खानी करते हुए किडनैप करने का प्रयास किया। पीड़िता के विरोध करने पर उसकी डंडों से जमकर पिटाई कर दी। जब तक लोग मौके पर पहुंचते सभी फरार हो गए। फिलहाल पुलिस केस दर्ज कर मामले की जांच कर रही है। आगे पढ़िए क्या कहती है पीड़िता...
-घटना कोतवाली बड़ौत क्षेत्र के खामपुर लुहारी गांव का है।
-पीड़ित लड़की ने बताया कि वह इंटर की छात्रा है। शनिवार को वह पेपर देकर लौट रही थी।
-इसी दौरान दो बाइकों पर सवार 4 युवक आए और उसे धक्का देकर दबोच लिया। फिर बाइक पर बिठाकर किडनैप करने की कोशिश की।
-विरोध करने पर डंडों से जमकर पिटाई कर दी और फरार हो गए।
-पीड़िता के बताया कि वो चारों युवकों को पहचानती है। चारों आरोपी गांव के ही अमित, प्रदीप, सतपाल और संजीव है।
क्या कहते हैं पीड़िता के परिजन
-पीड़िता के भाई का आरोप है कि आरोपी युवकों के साथ उनकी जमीनी रंजिश चली आ रही है। इस कारण वे लोग उनकी बेटी का अपहरण कर हत्या करना चाहते थे।
क्या कहती है पुलिस
-इस मामले में सीओ कर्मवीर ने बताया कि पुलिस मामले की जांच में जुटी है।
-फिलहाल केस दर्ज कर छात्रा को मेडिकल के लिए भेज दिया गया है।
आगे की स्लाइड्स में देखिए अन्य फोटोज...
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva